**Dario Šarić** (Šibenik, 8. travnja 1994.) hrvatski je profesionalni košarkaš. Može igrati na pozicijama od 1 do 4, a trenutačno je član turskog Anadolu Efesa iz Istanbula. Jedan je od najvećih europskih košarkaških talenata.

### Klupska karijera

Šarić je igrao za Omladinski košarkaški klub "Dražen Petrović" iz Šibenika. U svibnju 2006. s njima je osvojio Otvorenog prvenstvo Hrvatske za dječake do 12 godine, a on je proglašen najboljim igračem prvenstva. S 15 godina narastao je do 202 cm, te mu je visina omogućila da može igrati na četiri pozicije.

U svibnju 2009. na kadetskom prvenstvu Dalmacije za dječake rođene 1994. godine i mlađe, Šibenik je osvojio prvo mjesto. Šarić je bio najbolji igrač i strijelac turnira s 87 postignutih koševa.

Svojim igrama privukao je pažnju mnogih europskih klubova, a najuporniji su bili ljudi iz Tau Ceramice, čiji su skauti već četiri godine pomno pratili njegov razvoj. Tijekom ljeta 2009. privukao medijsku pažnju zbog navodnih bogatih ponuda španjolskih klubova. Spominjalo se čak 3 milijuna eura odštete. Tau Ceramica je tražila ugovor na 10 godina što je obitelj Šarić odbila jer su oni tražili ugovor na najviše 8 godina. Uz to Baski su predlagali takav ugovor po kojem Darijo može otići samo u SAD, a ne i u Europu.

Tako su u mogućnost došle neke druge opcije iz Hrvatske, Cibona ili Zagreb. Zagreb CO je poslao svoju ponudu, koja je na kraju i prihvaćena, a potpisu ugovora presudila je činjenica da u Zagrebu znaju raditi s mladima. No u sezoni 2011./2012. u Zagrebu mladi je košarkaš imao malenu minutažu.

Šarić je 27. travnja 2014. sa Cibonom osvojio ABA ligu.

24. lipnja 2014. Dario je potpisao 2+1 ugovor s turskom momčadi Anadolu Efes. Cibona je također primila 1.2 milijuna američkih dolara na ime otkupa od Anadou Efes. On je potpisao ugovor dana prije NBA drafta 2014. Na NBA Draftu Orlando Magic je odabranom Šarića 12. u ukupnom poretku, oni su tada trgovalo tijekom nacrta sa Philadelphiom za Elfrida Paytona.

### Reprezentativna karijera

15. kolovoza 2010. osvojio je Europsko kadetsko prvenstvo te je imenovan najkorisnijim igračem natjecanja s prosjekom od 24,3 poena, 11,5 skokova i 5,8 asistencija po utakmici. U finalu, protiv reprezentacije Litve, Šarić je ostvario trostruki dvoznamenkasti učinak („triple double"): 30 poena, 11 skokova, 11 asistencija.

Predvođeni fantastičnim Dariom Šarićem, 2012. najdominantnijim 18-godišnjakom u ovom sportu trenutačno, hrvatski juniori 19. kolovoza 2012. pobijedili su Litvu u njezinoj dvorani i osvojili naslov prvaka Europe.

Dario Šarić očekivano je izabran za najkorisnijeg igrača Europskog prvenstva i kao jedan, ali vrijedan hrvatski predstavnik ušao u najbolju petorku Europskog prvenstva. U finalu su mu asistirali Tomislav Gabrić s 14 poena, Mislav Brzoja s 10 poena, sedam skokova i pet asistencija, Jakov Mustapić s 11 poena i pet asistencija i Dominik Mavra s 10 ubačaja.

Za seniorsku reprezentaciju debitirao je 24. kolovoza 2012. u utakmici protiv Mađarske (89:65) u sklopu kvalifikacija za EP 2013. Prve poene ubilježio je tri dana kasnije u utakmici protiv Austrije (82:75).

Osobni život
------------

Njegov otac, Predrag Šarić, najbolji je strijelac Šibenke u povijesti.

Priznanja
---------

### Klupska priznanja

Juniorska klupska priznanja
* Città di Roma Tournament (2010. 2011.)
* Nike International Junior Tournament (2011.)

Seniorska klupska priznanja
* Hrvatska liga (2013.)
* Hrvatski kup (2013.)
* Jadranska liga (2014.)

### Reprezentativna priznanja

Juniorska reprezentativna priznanja
* Europsko prvenstvo za igrače do 16 godina: zlatna medalja (2010.)
* Europsko prvenstvo za igrače do 18 godina: zlatna medalja (2012.)

### Individualna priznanja

* Turnir Albert Schweitzer: "Burkhard Wildermuth" nagrada (2010.)
* Europsko prvenstvo za igrače do 16 godina: MVP (2010.)
* Città di Roma Tournament: MVP (2010. 2011.)
* Nike International Junior Tournament: MVP (2011.)
* Europsko prvenstvo za igrače do 18 godina: MVP (2012.)
* Svjetsko prvenstvo za igrače do 19 godina: Ekipa turnira
* Hrvatska liga: MVP finala (2013.)
* FIBA Europe Young Men's Player of the Year Award (2013.)
* Jadranska liga: MVP sezone, MVP finala (2014.)

Vanjske veze
------------

***Dario Šarić*** na Wikimedijinoj ostavi

* Profil na DraftExpress.com

| * p
* r
* u
KK Cibona - trenutačna momčad |
| --- |
| 
4 Vrbanc |
5 Gordon |
7 Bogdanović |
9 Troha |
10 Radošević | 
11 Vukušić |
12 Andrić |
14 Bagarić |
15 Zubčić |
19 Princ |
20 Rozić |
22 Graves |
33 Tomas
Trener: Perasović
 |

| * p
* r
* u
NBA draft 2014. |
| --- |
| Prvi krug | 
* Andrew Wiggins
* Jabari Parker
* Joel Embiid
* Aaron Gordon
* Dante Exum
* Marcus Smart
* Julius Randle
* Nik Stauskas
* Noah Vonleh
* Elfrid Payton
* Doug McDermott
* Dario Šarić
* Zach LaVine
* T. J. Warren
* Adreian Payne
* Jusuf Nurkić
* James Young
* Tyler Ennis
* Gary Harris
* Bruno Caboclo
* Mitch McGary
* Jordan Adams
* Rodney Hood
* Shabazz Napier
* Clint Capela
* P. J. Hairston
* Bogdan Bogdanović
* C. J. Wilcox
* Josh Huestis
* Kyle Anderson

 |
| Drugi krug | 
* Damien Inglis
* K. J. McDaniels
* Joe Harris
* Cleanthony Early
* Jarnell Stokes
* Johnny O'Bryant III
* DeAndre Daniels
* Spencer Dinwiddie
* Jerami Grant
* Glenn Robinson III
* Nikola Jokić
* Nick Johnson
* Walter Tavares
* Markel Brown
* Dwight Powell
* Jordan Clarkson
* Russ Smith
* Lamar Patterson
* Cameron Bairstow
* Alec Brown
* Tanasis Antetokunmpo
* Vasilije Micić
* Alessandro Gentile
* Nemanja Dangubić
* Semaj Christon
* Devyn Marble
* Louis Labeyrie
* Jordan McRae
* Xavier Thames
* Cory Jefferson

 |